ایسراییل قوه‌لری‌نین ایشغال آلتیندا اولان اوردون چایی‌نین باتی ساحلینده آچدیغی آتش نتیجه‌سینده ایکی فیلیسطین‌لی حیاتینی ایتیریب.
فیلیسطین ساغلیق ناظیرلیگیندن یاییلان آچیقلامایا گؤره ایسراییل عسگرلری‌نین آچدیغی آتش نتیجه‌سینده یارا‌لانان 2 فیلیسطین‌لی، بوتون طبی موداخیله‌لره باخمایا‌راق خلاص ائدیله بیلمه‌ییب. ناظیرلیگین شرحینده دئییلیب کی، حیاتینی ایتیرن فیلیسطین‌لی‌لردن بیری 19 یاش‌لی صالح عمار، دیگری ایسه 21 یاش‌لی راید ابو سایف آدلی گنج‌دیر.
